ወይዘሮ ፀሐይ እንደሚሉት፤ «ኢትዮጵያ ጥብቅ ቦታዎቹን በማስመዝገባ ወደፊት ለሚገኝ ሀብት ተጠቃሚ አትሆንም» የሚለው ሥጋት መሰረት የለውም። ምክንያቱም የዚህ አይነቱ ሥጋት ቦታዎቹ ላይ ያለውን ስነ ምህዳር እስካልጎዳ ድረስ ሀብቱን አውጥታ አትጠቀምም የሚል መከራከሪያ አያስነሳም። ዋናው ጉዳይ የአካባቢዎቹን ተፈጥሮአዊ ባህሪ እንዳይጠፋ እና ለሰው ልጆች ያለውን ጥቅም ማስቀጠል በመሆኑ ማዕድንም ሆነ ሌላ የተፈጥሮ ሀብት አውጥቶ መጠቀም የሚከለክል ሕግ የለም። ነገር ግን ኢትዮጵያም ከቦታው የምታገኘው ኢኮኖሚያዊ ጥቅም ስትወስድ ለቦታውም እንክብካቤ አስፈላጊው ጥበቃ በተጓዳኝ እንዲደረግ ደግሞ ዩኔስኮም ክትትል ሊያደርግ ይችላል። በመሆኑም ወደፊት ኢትዮጵያ ጥብቅ ቦታዎቹ ላይ የተፈጥሮ ሀብቶቿን ለመጠቀም እክል ይገጥማታል ብሎ መደምደም አያስፈልግም።
